VS002382
Datum: 2004-07-05T02:00:00.000+02:00
datum_sodbe_i_stopnje: 2009-06-08T00:00:00.000Z
podrocje: višina odškodnine za nepremoženjsko škodo
institut: telesne bolečine - zmanjšanje življenjske aktivnosti - strah - skaženost
skupina: poškodbe rok in ramenskega obroča in njihove posledice - poškodbe hrbtenice in reber in njihove posledice - poškodbe prsne in trebušne votline in njihove posledice
fischer: zelo hudi primeri
odskodnina: 785.000 HRK ali 105.571,76 EUR (primerna odškodnina), končno dosojena odškodnina pa je bila ustrezno znižana za znesek že plačane akontacije in 10% invalidnino (glede odškodnine ZŽA)
opombe: II Ips 298/2010. Revizija tožeče stranke je zoper odločitev o stroških postopka je bila zavržena, v preostalem delu pa spremenjena le v zvezi z obračunom in vštevanjem invalidnine v znesek odškodnine z ZŽA.

Opomba: Po kriteriju kraja dogodka je bilo uporabljeno hrvaško pravo (Zakon o obligacionim odnosima, Orientacijski kriteriji za določanje denarne odškodnine za nepremoženjsko škodo Vrhovnega sodišča Republike Hrvaške in hrvaška sodna praksa).
sodisce: Vrhovno sodišče

## Oškodovanec

**Spol:**

ženska

**Starostna skupina:**

ni opredeljeno

Medicinska sestra, v času škodnega dogodka pred upokojitvijo.

## Škodni dogodek

Prometna nesreča.

## Poškodba

Izpah vratne hrbtenice med 5. in 6. vretencem, nestabilnost med 5. in 6. vretencem, ohromelost vseh 4. okončin, zlom desne ključnice, zlom prsnice, udarnina pljuč, izliv krvi v obe prsni votlini, udarnina srca, udarnina trebušne stene, udarnina in izliv krvi v desno ledvico.

## Telesne bolečine

130.000 HRK Trajno hude bolečine – 1 dan, občasne hude – 30 dni, srednje hude – 7 dni, občasne bolečine pogosto – vsaj 1 leto, nato pa le še občasno. Pojavljale se bodo tudi v bodoče ob vremenskih spremembah in drugi sprožilnih dejavnikih.

#### Hospitalizacija

171 dni; ena operacija.

#### Ambulantno zdravljenje

Številni pregledi pri specialistih in izbranem zdravniku,

#### Rehabilitacija

24 dni zdravilišča, rehabilitacijski center (Soča).

#### Nevšečnosti med zdravljenjem

1 teden na aparatu za umetno dihanje, v prsni votlini vstavljeni cevki za drenažo, 2 meseca urinski kateter in nato še cistostonski kateter skozi kožo; 3 mesece priklenjena na posteljo, kasneje je uporabljala invalidski voziček, nato pa je hodila ob pomoči bergel in hodulje. 2 meseca je nosila plastično ovratnico, vezanost na pomoč in nego drugih. Splošna anestezija, vsaj 15x RTG, 3x CT, jemanje analgetikov, zdravil proti strjevanju krvi in drugih (injekcije, infuzije, tablete). Zdravljenje je trajalo do 12.7.2005, ko je bila invalidsko upokojena.

## Strah

25.000 HRK Primarni hud strah za življenje – v času nezgode in do oskrbe v bolnici; sekundarni hud strah pred ohromelostjo – ves čas hospitalizacije; srednje hud – 3 mesece, nato lažji strah do konca zdravljenja.

## Zmanjšanje življenjske aktivnosti

600.000 HRK - Zaradi invalidnine, ki jo prejema tožnica, je bila nato primerna odškodnina iz tega naslova znižana za 10%.

ZŽA je od 75% do 80%. Anatomske (stanje po izpahu hrbtenice, kjer je medvretenčni disk nadomeščen gobastim kostnim tkivom in fiksiran s kovinsko ploščico in vijaki, potrgana mehka tkiva so zaceljena z manjvrednim veznim tkivom; zlom prsnice in ključnice je bil zaceljen s kostno selot s polnovrednim kostnim tkivom, operativne rane so zaceljene z vezivno brazgotino; udarnine notranjih organov niso pustile posledic), funkcionalne (delna ohromelost vseh štirih okončin, mišice dlani in prstov so tako prizadete, da ne omogočajo finega dela, prijemanja predmetov, gibljivost sklepov je zmanjšana; spremenjena je motorika hoje, lažje je zavrta gibljivost vratu in obeh ramen, težave ima s kontroliranjem odvajanja vode in blata) in subjektivne ( bolečine pod vretencem, spremenjen občutek za dotik in toploto) trajne posledice. Prizadeta je pri vsakdanjih opravilih (umivanje, oblačenje), odvajanju blata in uriniranju, ki ju ne more kontrolirati ali pa je zaprta. Gospodinjskih del ne more opravljati, ne počepati, se pripogibati. Več ali manj je pod nadzorom drugih. Zmore le krajše razdalje s pomočjo pripomočkov, brez bergel zmore le hojo po stanovanju. Je nestabilna pri hoji. Ne more opravljati svojega dela, ne športnih aktivnosti. Zelo se trudi, želi biti družabna, a svoje stanje težko sprejema. Vsega se je morala naučiti znova. Potovanja so izključena. Mož se je upokojil, da bi lahko skrbel zanjo. Njeno zadnje življenjsko obdobje bo vse prej kot brezskrbno.

#### Opis invalidnosti

Invalidsko upokojena.

## Skaženost

30.000 HRK Ima spremenjeno mehaniko hoje, hodi z berglami ali s hoduljo, prisotna je nekoordiniranost gibov, ki vzbuja pozornost okolice. Gre za evidentno spastičnost in motnje ravnotežja. Atrofija mišic dlani, spremenjena dinamika uporabe roke. Brazgotine na sprednji strani vratu, ki pa je nežna in vidna le od blizu; na prsnem košu dve brazgotini po drenažah, 2 do 3 cm dolgi, nad levo črevnico dolga 6 cm. Oškodovanka srednje hudo do lažje trpi zaradi teh sprememb. Izogiba se družbi, na kopanju nosi zelo visoke kopalke in oblačila, ki vsa zabrazgotinjena mesta zakrijejo. Povsod je vpadljiva, ljudje jo sprašujejo ali jo je kap. Spremembe so dokončne.

---

člen 200, 203,  člen 1